Il-Prim Ministru Robert Abela jindirizza konferenza tal-aħbarijiet Il-Prim Ministru Robert Abela jindirizza konferenza tal-aħbarijiet Posted by MaltaGov on Thursday, February 25, 2021 .td_uid_2_6037c700414dd_rand.td-a-rec-img{text-align:left}.td_uid_2_6037c700414dd_rand.td-a-rec-img img{margin:0 auto 0 0} Read in English . Il-Prim Ministru Robert Abela qal li minkejja li hemm arrestati l-allegat mandant, żewġ persuni li allegatament wettqu l-qtil u żewġ persuni bħala kompliċi fl-assassinju ta' Daphne Caruana Galizia, it-task force għandha tibqa' għaddejja bil-ħidma tagħha. Dalgħodu l-PM indirizza konferenza fil-Berġa ta' Kastilja, li fiha faħħar il-ħidma tal-istituzzjonijiet b'rabta mal-aħħar żviluppi fuq iż-żewġ omiċidji li seħħew fl-aħħar snin, dak tal-ġurnalista Daphne Caruana Galizia f'Ottubru tal-2017 u l-ieħor tal-Avukat Carmel Chircop f'Birkirkara f'Ottubru tal-2015. X'qal il-Prim Ministru? L-aħħar żviluppi pass eqreb biex issir ġustizzja ma' Daphne Caruana Galizia u familtha F'Malta tirrenja s-saltna tad-dritt, l-aħħar żviluppi huma xhieda ta' dan Il-Gvern se jibqa' "ta' spalla" għall-istituzzjonijiet "Se nibqa' naħdem biex il-pajjiż jagħlaq din il-ferita darba għal dejjem […] Se niżgura li l-ġustizzja ssir mingħajr biża' jew favuri." Abela qal li l-aħħar żviluppi juru li l-ġustizzja ma tħares lejn wiċċ ħadd u li f'Malta tassew tirrenja s-saltna tad-dritt. Huwa semma kif ir-riformi li seħħew fl-aħħar xhur, biex tingħata iżjed awtonomija lill-Korp tal-Pulizija u lill-Uffiċċju tal-Avukat Ġenerali, kienu meħtieġa biex iwasslu biex iseħħu dawn l-iżviluppi. Għall-mistoqsija ta' Newsbook.com.mt dwar fuqiex qed jibbaża l-fatt li politiċi jew eks politiċi ma kinux involuti billi lbieraħ il-Kummissarju tal-Pulizija qal li ma jiddiskutix l-investigazzjoni mal-PM, Abela ma wiġibx direttament, billi qal li l-Kummissarju u l-AĠ taw raġunijiet lill-Kabinett għaliex l-ewwel talba għall-proklama ta' Vince Muscat ġiet miċħuda. Il-Kabinett it-Tnejn iltaqa' u eventwalment ta parir biex tingħata proklama lil Muscat fuq il-każ ta' Carmel Chircop, b'konsultazzjoni anke mal-Pulizija. Aqra aktar Il-Koħħu jitkellem fuq il-qtil tal-Avukat Chircop biex titnaqqaslu s-sentenza Fl-aħħar jiem Newsbook.com.mt żvela li Vince Muscat, magħruf bħala l-Koħħu, semma isem ta' politiku jew eks politiku lill-Pulizija b'rabta ma' każijiet serji ħafna. Il-Kummissarju u l-Prim Ministru t-tnejn qalu li s'issa ma jidhirx li kien hemm politiċi involuti fl-assassinju ta' Daphne Caruana Galizia. Aqra aktar Newsbook jikkonferma li l-Koħħu semma politiċi Ilbieraħ tressqu l-qorti t-tliet irġiel li ġew arrestati nhar it-Tlieta – l-aħwa Robert u Adrian Agius, magħrufa bħala ta' Maksar, u Jamie Vella – kif ukoll George Degiorgio magħruf bħala "Iċ-Ċiniż" li diġà qed jaffaċċja akkużi dwar il-qtil ta' Caruana Galizia. Ara x'ġara lbieraħ fil-qorti Filmat: L-aħwa tal-Maksar, Vella u ċ-Ċiniż jiċħdu l-akkużi kontrihom Il-mazz jibqa' f'idejn il-Prim Ministru – ADPD Huwa ċar daqs il-kristall li l-Prim Ministru Robert Abela qed jagħmel minn kollox, fosthom billi jsejjaħ konferenza tal-aħbarijiet waħda wara l-oħra, biex jieħu l-prosit tal-iżviluppi li seħħew fil-każ tal-qtil ta' Daphne Caruana Galizia, sostna ċ-Chairperson tal-ADPD Carmel Cacopardo fi stqarrija. Cacopardo qal li l-Prim Ministru m'għandu l-ebda dritt li jieħu xi prosit tax-xogħol li għamel il-Korp tal-Pulizija, u tal-iżviluppi li seħħew fil-każ tal-assassinju ta' Daphne Caruana Galizia. "Jekk il-Prim Ministru jrid jieħu l-prosit għandu jieħu d-deċiżjonijiet politiċi li huma kompitu tiegħu, pereżempju għandu jħoll il-kuntratt tal-Electrogas, għandu jara kif il-Vitals jinżammu responsabbli tat-tgħaffiġa tal-kuntratt tal-isptarijiet, u jordna investigazzjoni serja u estensiva ta' kull tranżazzjoni finanzjarja li għamlu Joseph Muscat, Keith Schembri u Konrad Mizzi waqt li kienu fil-poter," insista ċ-Chairperson tal-ADPD. Hu kompla jispjega li l-qtil seħħ fi sfond ta' korruzzjoni istituzzjonali fuq skala industrijali. Qal li issa l-mazz huwa f'idejn il-Prim Ministru. "Min jiflaħ tħalla jħawwel u jaħsad għal snin twal, filwaqt li l-Istat għalaq għajnejh. Huwa ċar li l-mafja Maltija tħalliet topera bla tfixkil bil-kunsens ta' dawk li mexxew u jmexxu l-istat għal għexieren sħaħ ta' snin," temm jgħid Carmel Cacopardo. X'qal il-Kap tal-Oppożizzjoni? Filmat: "Għat-tieni darba fi 3 ijiem il-PM indaħal f'investigazzjonijiet tal-Pulizija" – Grech Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6037c700417d2_rand.td-a-rec-img{text-align:left}.td_uid_3_6037c700417d2_rand.td-a-rec-img img{margin:0 auto 0 0}